Diari Oficial de la Generalitat Valenciana


Sumari del DOGV 4026, del 21-06-2001 (2001/5829)

Notificació de l'acord d'inici de procediment d'acabament tramitació expedients de l'any 2000 i inici procediment de desqualificació del Centre Especial d'Ocupació Matterhorn, SL.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5829


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de l'acord d'inici de procediment d'acabament tramitació expedients de l'any 2000 i inici procediment de desqualificació del Centre Especial d'Ocupació Matterhorn, SL. [2001/X5829]
  
Per no haver-se pogut realitzar la notificació de forma personal i directa a la persona interessada de l'acte administratiu que s'indica tot seguit, se'n publica un extracte en el Diari Oficial de la Generalitat Valenciana, de conformitat amb el que disposa l'article 59.4 de la Llei 30/92, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.
  
Expedient: ECMSAL/2000/30 i V-CRCE-2/91
  
Titular: Matterhorn, SL.
  
Última adreça coneguda: c/ Camino del Mar núm. 59, 46510 Alboraia
  
Perquè la persona interessada puga tenir coneixement íntegre de l'acte i que n'hi haja constància, es podrà comparéixer, en el termini de 10 dies des de la publicació d'aquest anunci en el DOGV, a la seu del SERVEF, Àrea de Promoció de l'Ocupació i Economia Social, ubicada a l'avinguda de Navarro Reverter, 2 - 5a planta, de 9 a 14 hores.
  
L'expedient ECMSAL/2000/30 es refereix a la justificació del pagament dels salaris corresponents als mesos d'octubre a desembre, tots dos inclusivament, de la subvenció sol·licitada per l'interessat i concedida per Resolució de 20 de juliol de 2000, dels subsecretari d'Ocupació, a l'empara de l'Ordre de 28 de desembre de 1999, de la Conselleria d'Ocupació, que regula les ajudes de foment d'ocupació de discapacitats (DOGV núm. 3.664, de 12 de gener de 2000).
  
L'expedient V-CRCE-2/91 es refereix a la iniciació del procediment de proposta de desqualificació com a Centre Especial d'Ocupació, d'acord amb el RD de 4 de desembre de 1985, del Ministeri de Treball i Seguretat Social, que regula els centres especials d'Ocupació (BOE núm. 294, de 9.12.1985) i l'Ordre de 10 d'abril de 1986, de la Conselleria de Treball i Benestar Social, per la qual es crea el Registre de Centres Especials d'Ocupació de Minusvàlids.
  
La resolució de la revocació de l'expedient ECMSAL/2000/30, en el cas de no presentar la justificació dels pagaments dels salaris corresponents als mesos d'octubre a desembre, tots dos inclusivament, és definitiva en via administrativa. Contra ella, s'hi podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació, d'acord amb allò establit en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de qualsevol altre recurs que es considere procedent.